**ИЗИСКВАНИЯ ЗА ПОЖАРНА БЕЗОПАСНОСТ НА УЧЕБНИТЕ ЗАВЕДЕНИЯ**

**съгласно Наредба № І-209/22.11.2004г. за правилата и нормите за пожарна и аварийна безопасност на обектите в експлоатация**

Учебните заведения представляват т. нар. обекти за масово събиране на хора, т.е. в тях присъстват сравнително постоянен брой хора през определен период от денонощието. Това, което ги отличава от подобни обекти, е че пребиваващите в тях са деца. Този факт обуславя и по-високите изисквания към пожарната им безопасност /ПБ/.

За да не се допускат запалвания и пожари в учебните заведения, е необходимо предварително да се вземат организационни и практически мерки от страна на ръководствата им:

1. Създаване на организация относно пожарната безопасност в обекта – включва разработването на заповеди, планове и инструкции за осигуряване на ПБ в учебното заведение /чл. 4, 5, 6, 8 и 11/.

Разработените инструкции за осигуряване на ПБ на територията на обекта, планове за действие на личния състав при гасене на пожари и планове за евакуация се съгласуват с РУПБС /чл. 6, 8 и 9/ и се запознава персонала и учениците. Поне веднъж годишно плановете се проиграват практически с персонала и учениците и се издава протокол за занятието.

2. Изисквания, регламентиращи безопасната евакуация от учебните заведения, съгласно чл. 27, 28 и 33:

* На видни места се поставят схеми за евакуация на хората от съответния етаж с обозначение на помещенията, евакуационните пътища и изходи, посоката на евакуация, разположението на ел. табла, пожарни кранове и противопожарните уреди.
* Всички врати на евакуационните изходи от помещенията, в които пребивават повече от 15 човека, и изходите от самата сграда трябва да се отварят навън, по посока на евакуацията.
* Не се разрешава заключване на вратите по пътя на евакуацията и на самите изходи, когато в сградата пребивават хора.
* Пътищата за евакуация и евакуационните изходи се обозначават с указателни табели съгласно Наредба № РД-07-8/08.12.2008г.
* Монтирането на евакуационно и аварийно осветление по пътищата за евакуация и на изходите е регламентирано в чл. 55 от Наредба № Із-1971;
* В коридорите, в стълбищата и по пътищата за евакуация не се разрешава складирането на материали и оборудване

3. Подпокривните пространства и таванските помещения да не се използват за складове и архиви с горими материали; те се държат заключени за ограничаване достъпа на учениците до тях – чл. 38.

4. Броят и видът на уредите за първоначално пожарогасене, с които трябва да е оборудвано учебното заведение, са регламентирани в чл. 25 и Приложение № 2 към чл. 3, ал. 2 от Наредба № Із-1971.

Противопожарните уреди се разполагат на леснодостъпни места и се поддържат в изправно работно състояние – чл. 34.

Местоположението на уредите за първоначално пожарогасене се обозначава с указателни табели съгласно Наредба № РД-07-8/08.12.2008г.

5. Техническото състояние на ел. инсталациите и електрооборудването трябва да осигурява тяхната пожаробезопасна експлоатация. Всички неизправности, които могат да предизвикат искрене, късо съединение, нагряване на кабелите, отказ на автоматика се отстраняват незабавно съгласно чл. 41 и чл. 42.

Съгласно чл. 44 не се разрешава:

- използването на нестандартни предпазители в ел. таблата;

- използването на котлони, бързовари и др. електронагревателни уреди в учебните заведения, извън помещенията, определени със заповед на директора;

- оставянето без наблюдение на включени в ел. мрежата електронагревателни и електрически уреди, телевизори и др.

- нарушаване на защитното изпълнение на съоръженията.

6. След приключване на работния ден електрическото захранване се изключва централно от прекъсвач, с отделени преди него денонощни потребители и се удостоверява в дневник – чл. 45 и чл. 11, ал. 2.

7. Преди началото на есенно-зимния сезон отоплителните уреди, котли, горелки и др. съоръжения се проверяват и ремонтират, като това се удостоверява с протокол. В експлоатация се допускат само изправни и стандартни уреди и съоръжения /чл. 47/.

8. В сградите и помещенията на учебните заведения съгласно чл. 39 не се разрешава :

* изменението на функционалното предназначение и техническото преоборудване на помещенията без разработването на съответната документация, съгласувана с органите на ПБС;
* устройването по пътищата за евакуация на съоръжения, възпрепятстващи евакуацията на хора и/или намаляващи широчината на пътищата.

9. При извършване на реконструкция, основно обновяване, основен ремонт или преустройство в учебното заведение се спазват изискванията на Наредба № Із-1971 за СТПНОБП.

**Пожаротехнически средства за първоначално гасене на пожари**

**съгласно Приложение № 2 към чл. 3, ал. 2 от Наредба № Із-1971**

1. Сгради за обществено обслужване в областта на образованието – училища, учебно-възпитателни заведения, вкл. за следучилищни занимания, учебно-възпитателни и социални учебно-професионални заведения, колежи, висши учебни заведения, учебни заведения за повишаване на квалификацията:

* коридорна система на 60 м – 1 бр. прахов пожарогасител 6кг тип АВС, 1 бр. пожарогасител СО2 5 л и 1 бр. воден пожарогасител 9 л;
* на етаж - 1 бр. прахов пожарогасител 6кг тип АВС, 1 бр. пожарогасител СО2 5 л и 1 бр. воден пожарогасител 9 л;

2. Учебни кабинети и лаборатории, в които се използват леснозапалими и горими течности:

* на кабинет: 1 бр. прахов пожарогасител 6кг тип АВС и 1 бр. противопожарно /ПП/ одеало – тежък тип

3. Библиотеки и читални:

* на 150 кв.м. - 1 бр. пожарогасител СО2 5 л и 1 бр. воден пожарогасител 9 л;

4. Работилници в учебни заведения – за всяко помещение:

* дърводелни - 1 бр. прахов пожарогасител 6кг тип АВС и 1 бр. воден пожарогасител 9 л;
* металообработващи - 1 бр. прахов пожарогасител 6 кг тип АВС, 1 бр. воден пожарогасител 9 л и 1 бр. ПП одеало – тежък тип;
* шивални, книговезни - 1 бр. прахов пожарогасител 6 кг тип АВС, 1 бр. пожарогасител СО2 5 л и 1 бр. воден пожарогасител 9 л;

5. Закрити физкултурни зали:

* за всяка зала - 1 бр. воден пожарогасител 9 л

6. Помещения за съхраняване на спортно имущество:

* на 150 кв. м. - 1 бр. прахов пожарогасител 6кг тип АВС и 1 бр. воден пожарогасител 9 л;

7. Общежития и пансиони за учащи:

* на етаж - 1 бр. прахов пожарогасител 6кг тип АВС и 1 бр. воден пожарогасител 9 л.

8. Котелни помещения:

* на твърдо гориво – на всеки котел - 1 бр. прахов пожарогасител 6кг тип АВС и 1 бр. воден пожарогасител 9 л;
* на течно или газообразно гориво – на всеки котел - 1 бр. прахов пожарогасител 6кг тип ВС, 1 бр. водо-пенен пожарогасител 9 л и 1 бр. ПП одеало – тежък тип.

10. Архивни помещения: на 100 кв.м. – 1 бр. пожарогасител СО2 5 л.